Үҙе әйткәнсә, донъяуи хәлдәр тураһында бер аҙ ғәпләшеп алғас, Әбдрәхим бабайҙан әкиәт һөйләүҙе үтенәм. Оҙаҡ өгөтләттәрмәй, ул Көләшә батырАйһылыу менән Көнһылыу исемле эпик сюжетлы ике әкиәт һөйләп ташланы. Үҙе уларҙы ҡараһүҙ тип атаны. Ике әҫәр ҙә бығаса күренмәгән оригиналь материал булып сыҡты. Әкиәттән йырҙарға күсәбеҙ. Әбдрәхим олатай бик үҙенсәлекле итеп Бөйрәкәй йырын башҡарҙы, бер нисә мөнәжәт әйтеп күрһәтте. Унан һүҙебеҙҙе боронғоға борабыҙ. Элекке йолалар, ғөрөф-ғәҙәттәр тураһында һөйләшәбеҙ, ауыл тарихына ҡағылабыҙ, колхозлашыу осорон, һуғыш йылдарын иҫкә алабыҙ. Ҡыығыраҡ тойолған материалды мин ҡуйын дәфтәренә, магнитофон таҫмаһына теркәп барам. 